Държавен вестник, бр. 67, 2013 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  67
и) „ВИСОКА КАРТА“ (High card) – когато 
липсва която и да е от горните комбинации, 
например пет абсолютно различни карти, 
от които се взема най-високата по стойност.
(6) В „TEXAS HOLD’EM POKER“ са раз­
решени два различни начина на залагане в 
зависимост от желанието на играчите:
1. „ЛИМИТ НА ПОДА“ – при РЕЙСИНГ 
участникът има право да заложи максимална 
сума, равна на сумата, натрупана в Пота до 
момента на извършване на залога;
2. „БЕЗ ЛИМИТ НА ПОДА“ – при РЕЙ­
СИНГ участникът има право да залага и 
суми, по-големи от тази, натрупана в Пота 
до момента.
Раздел ІІ
Общи задължителни правила за организиране 
и провеждане на хазартни игри с игрални 
автомати в игрално казино
Чл. 18. (1) В игралното казино се органи­
зират хазартни игри с игрални автомати по 
правила, посочени в игралните условия, и 
правила за организиране на хазартни игри в 
игрално казино и утвърдени от ДКХ по реда 
на чл. 22, ал. 1, т. 11 ЗХ.
(2) В правилата за организиране и провеж­
дане на хазартни игри с игрални автомати в 
игрално казино се посочват редът и начинът 
за участие, контролът по време на игрите, 
тяхното приключване и задълженията на 
организатора и участниците.
Чл. 19. (1) Участието в игрите с игрални 
автомати се извършва чрез залози в българ­
ски левове и/или чуждестранна валута, която 
е отразена в актуалните игрални условия и 
правила за организиране на хазартни игри в 
игрално казино, представени от организатора 
и утвърдени от ДКХ по реда на чл. 22, ал. 1, 
т. 11 ЗХ. 
(2) Извършването на залозите за участие 
в хазартните игри с игрални автомати се 
осъществява чрез заплащане в брой и/или 
с платежни карти – чрез монети, банкноти, 
предварително закупени жетони и други 
удостоверителни знаци или с магнитни карти.
Чл. 20. Игрите с игрални автомати се 
провеждат по начин и при условия, заложени 
в компютърната програма на играта, инста­
лирана в съответния игрален автомат.
Чл. 21. (1) Печалбите, реализирани при 
игрите с игрални автомати, се изплащат от 
крупието в брой непосредствено след при­
ключване на съответната игра за суми до 5000 
лв. и след представяне на удостоверителни 
знаци за участие, когато игралните автомати 
автоматично изплащат монети, жетони или 
други удостоверителни знаци.
(2) Изплащането на парични печалби и да­
ването на предметни печалби на стойност над 
5000 лв. се извършва в срок от три работни дни 
след датата, на която е спечелена печалбата. 
За удостоверяване правото да бъде получена 
печалбата гейм мениджърът на игрална зала 
задължително издава документ, удостоверяващ 
печалбата, игралното оборудване, на което е 
спечелена, трите имена на лицето, спечелило 
печалбата, и датата, на която е спечелена.
Чл. 22. (1) Паричните печалби се изплащат 
при следните условия:
1. до 5000 лв. се допуска изплащане в брой;
2. над 5000 лв. се изплащат задължително 
по банков път.
(2) При поискване длъжностно лице от 
игралното казино е длъжно да издаде счето­
воден документ, удостоверяващ размера на 
изплатената печалба. Вторият екземпляр на 
документа остава за съхранение и контрол в 
игралното казино и задължително се представя 
на длъжностните лица от ДКХ с контролни 
функции при поискване.
Чл. 23. При прекъсване на електрическото 
захранване на игралния автомат по време 
на игра организаторът изплаща сумата на 
натрупания кредит до момента съгласно по­
казанията на устройството за текущ контрол 
(електронни и/или електромеханични бро­
ячи) след възстановяване на електрическото 
захранване.
Чл. 24. (1) Игралните автомати могат да се 
свързват помежду си за постигане на премия 
джакпот.
(2) Всяка джакпот система трябва да има 
трайно закрепена табела, поставена на видно 
и достъпно място, съдържаща четлива ори­
гинална маркировка за наименование, тип, 
версия, производствен номер и производител.
(3) Джакпот системите могат да се полз­
ват от организатора след вписването им в 
удостоверението за издаден лиценз. Джакпот 
системите се инсталират и експлоатират в 
игралното казино, съответно се деинсталират 
в срока по чл. 7.
(4) Размерът на отчисленията и условията за 
изплащане на джакпота се посочват в играл­
ните правила, утвърдени от ДКХ на организа­
тора по чл. 22, ал. 1, т. 11 ЗХ. В тези правила 
задължително се посочват и наименованията, 
типовете, версиите и производствените номера 
на игралните автомати, свързани помежду си 
в съответните джакпот системи.
(5) Като премия джакпот организаторът 
може да използва и предметни награди по 
ред, описан в правилата, утвърдени от ДКХ 
на организатора по чл. 22, ал. 1, т. 11 ЗХ.
Чл. 25. (1) Джакпотът не може да остава 
в полза на организатора освен в случаите 
на прекратяване на лиценза по чл. 35 ЗХ. 
Натрупаните отчисления за премия джакпот 
се вписват в месечния отчет за съответната 
джакпот система при деинсталирането є. 
Натрупаните отчисления за премия джакпот 
на деинсталирана система се разпределят